Nitrica (prírodná pamiatka)

Nitrica je prírodná pamiatka v správe štátnej ochrany prírody Ponitrie. Nachádza sa v katastrálnom území obcí Hradište a Skačany v okrese Partizánske v Trenčianskom kraji. Územie bolo vyhlásené v roku 1986 na rozlohe 2,96 ha. Ochranné pásmo nebolo určené. Na území pamiatky platí 5. stupeň ochrany. Predmetom ochrany sú: Zvyšky pôvodného toku riečky Nitrica so zachovalým brehovým porastom a lužným lesom v severnom výbežku Podunajskej nížiny. Lokalita je dôležitá z vedeckovýskumného, náučného a kultúrno-výchovného hľadiska. Referencie Externé odkazy Nitrica v Zozname osobitne chránených častí prírody SR Chránené územia, Štátna ochrana prírody Slovenskej republiky Zdroj Tento článok je čiastočný alebo úplný preklad článku Nitrica (přírodní památka) na českej Wikipédii.